OzLabs/hebrew-wiki-articles huggingface dataset:
תאוריית המטרה

תאוריית המטרה או תורת המטרה היא תאוריה בפסיכולוגיה חברתית המסבירה מצבים של הגברת מוטיבציה באמצעות תהליכים של הצבת מטרות ועיצוב התנהגות מתאימה לצורך השגתן. דמות מרכזית בפיתוח התאוריה היא אדווין לוק.

הנחה בסיסית בתורת המטרה היא שהתנהגות ופעילות אנושית מכוונת על ידי תהליכי חשיבה מודעים. לוק הציג ארבעה עקרונות שלפיהם ניתן למדוד ביצוע של מטרה:
# קושי המטרה - המידה בה המטרה מאתגרת ודורשת מאמץ להשגתה
# ספציפיות המטרה - המידה שבה המטרה מוגדרת בצורה ברורה, רצוי כמותית
# קבלת המטרה - המידה שבה האינדיבידואל מקבל את המטרה כחלק מהוויתו ומזדהה עמה ברמות הכי גבוהות
# מחויבות למטרה - המידה שבה לאינדיבידואל יש עניין אישי להשיג את המטרה ולבצעה בהצלחה
על המטרה להיות ניתנת להשגה ולהשגת המטרה צריך להתלוות חיזוק חיובי. אם שני התנאים הללו מתקיימים, אזי ככל שהמטרה תהיה קשה יותר, ספציפית יותר, בת רמת קבלה ורמת מחויבות גבוהות יותר, כך רמת הביצוע תהא גבוהה יותר.

לוק הציג בתחילה את שני העקרונות הראשונים, והוסיף לאחר מכן את שני העקרונות הנוספים. ככל הנראה השניים הראשונים הם המשפיעים יותר על המוטיבציה ועל רמת הביצוע.

לפי הנחות התאוריה, מוטיבציה היא מנגנון המקשר בין תודעה לבין פעולה תכליתית המכוונת להשגת מטרות מודעות ומוגדרות - השגת מטרה ספציפית וברורה בלוח זמנים נתון היא גורם לביצוע, להפעלת התנהגות אנושית.

קיימות מספר סוגי מטרות המגבירים מוטיבציה לביצוע: מטרות מיידיות, מטרות ביניים, מטרות סופיות. מטרה סופית שואפת להשיג ביצוע ברור, ואילו מטרות מיידיות או מטרות ביניים הן בדרך כלל פירוק של המטרות הסופיות. לא כל התנהגות ארגונית מוסברת באמצעות מטרות, אולם לוק סבר שמטרות מסבירות הרבה התנהגויות כאלה.

במאמץ להשיג מטרה פועלים מנגנוני הערכה דומים לאלה שבתורת הציפיות, אולם לוק סבר כי למטרה יש כוח מניע ישיר ואילו הציפיות הן כוח מניע עקיף. לפי לוק, צורך משפיע על ערך ואילו ערך משפיע על מטרה - הנחות אלו מהוות רציונל לשני העקרונות הראשונים שניסח בתאוריה.

קטגוריה:פסיכולוגיה חברתית
קטגוריה:הנעה (פסיכולוגיה)
יעקב מזא"ה

[[מנחם מנדל דוליצקי (מימין), לאון רבינוביץ - "איש יהודי" באמצע ויעקב מזא"ה, 1885. על השולחן תמונתו של פרץ סמולנסקין]]
הרב יעקב מזא"ה (1859 - 20 באוקטובר 1924) היה רב, סופר, פעיל ציוני ומשפטן.

== תולדות חייו ==
מזא"ה נולד במוגילוב שעל נהר דנייפר באימפריה הרוסית (כיום בבלארוס) למשפחה חב"דית. במקביל לחינוך תורני, למד בגימנסיה בקרץ' ולאחר מכן משפטים באוניברסיטת מוסקבה. דגל באידאולוגיה של חובבי ציון ויסד קבוצה בשם "ברח דודי" או מב"ו - "מי בכם ויעל". בתקופת לימודיו באוניברסיטה היה חבר ב"חובבי ציון". ב-1884 היה ממייסדי החוג "בני ציון" יחד עם מנחם אוסישקין ויחיאל צ'לנוב. ב-1890 ארגן באודיסה קבוצת בעלי הון להתיישבות בארץ ישראל, נסע לארץ ישראל ורכש את הקרקע של מחניים בגליל. בשל קשיים כלכליים הקרקע נמכרה לברון רוטשילד.

ב-27 באוקטובר 1893, אחרי סילוקו של הרב סולומון מינור, מונה מזא"ה לכהן כרב הראשי של מוסקבה. הוא נבחר כרב מטעם ונחשב גם בעיני היהודים המסורתיים כרב ראוי. באותה שנה, בעידודו של מזא"ה, החל לפעול במוסקבה חוג אוהבי השפה העברית. הוא התפרסם בעולם היהודי בעקבות עדותו האמיצה כעד מומחה במשפט בייליס, שבו הזים את עלילת הדם כמומחה ליהדות. במשפט באה לידי ביטוי גם היכולת הרטורית שלו. בשנת 1917 ייסד יחד עם נחום צמח ומנחם גנסין אגודה להקמת תיאטרון הבימה.

לאחר מהפכת פברואר נבחר כנציג הרשימה היהודית בכנס היסוד הרוסי. ב-1924 נפגש עם הסופר מקסים גורקי, ולאחר מכן, בחודש יולי של אותה שנה, גם עם לנין, בניסיון לעצור את הפוגרומים באוקראינה ואת רדיפת היהדות בברית המועצות. ב-1923 פנה למיכאיל קלינין ולפליקס דזרז'ינסקי במחאה נגד ניסיונות סגירת בית הכנסת הגדול במוסקבה.

הרב מזא"ה נפטר במוסקבה ונקבר בבית הקברות דורוגומילובסקויה. קברו הועבר ב-1932 לבית הקברות ווסטרייקובסקויה. כתב ארבעה כרכים של זכרונות, וכן מאמרים בשמות העט "סעדיה אהרוני", "יעקב הכהן" ו"כוכב".

רחוב מזא"ה בתל אביב ורחובות בהרצליה, בנתניה ובחולון נקראו על שמו.

== לקריאה נוספת ==

* ד"ר מאיר קוטיק, משפט בייליס: עלילת דם במאה העשרים, הוצאת מלוא, תל אביב, תשל"ט, 1978

==קישורים חיצוניים==

* 
* יעקב בן ישעיהו מזא"ה, זכרונות, [https://tablet.otzar.org/book/book.php?book=106553&width=-17&scroll=0&udid=15469332505255242&pagenum=1 כרך א'], [https://tablet.otzar.org/book/book.php?book=18753&width=-17&scroll=0&udid=15469332505255242 כרך ב'], [https://tablet.otzar.org/book/book.php?book=106552&width=-17&scroll=0&udid=15469332505255242 כרך ג'], [https://tablet.otzar.org/book/book.php?book=106551&width=-17&scroll=0&udid=15469332505255242 כרך ד'], תל אביב: ילקוט, ה'תרצ"ו, באתר אוצר החכמה
* זאב אריה רבינר, [https://tablet.otzar.org/book/book.php?book=175762&width=-17&scroll=0&udid=15469332505255242&pagenum=1 הרב יעקב מזא"ה], באתר אוצר החכמה
* שמואל טשרנוביץ, [https://benyehuda.org/read/20800 מן האחרונים: יעקב בן ישעיהו מזא"ה], בפרויקט בן-יהודה
* 
* 

==הערות שוליים==

קטגוריה:האימפריה הרוסית: אישים
קטגוריה:פעילים ציונים ברוסיה
קטגוריה:רבני הציונות הדתית
קטגוריה:ראשוני הציונות
קטגוריה:רבנים רוסים
קטגוריה:רבנים מטעם
קטגוריה:סופרים יהודים רוסים
קטגוריה:משפטנים יהודים
קטגוריה:כותבי זיכרונות
קטגוריה:מוסקבה: רבנים
קטגוריה:ילידי 1859
קטגוריה:נפטרים ב-1924
הרפיה ניו-גינאית

הרפיה ניו-גינאית (שם מדעי: Harpyopsis novaeguinea) הוא מין יחיד בסוגו ומוכר פחות של העיטים הטרופיים במשפחת הנציים (עופות דורסים). דומה להרפיה הדרום אמריקנית, אך נופל ממנה בהרבה בכוחו ובגודלו. הוא מצוי, כפי ששמו מעיד, בגינאה החדשה ואנדמי לאי זה. 

מבחינה גנטית העוף קרוב ביותר לסוג עיט נצי (Spizaetus) ומזכיר במיוחד את העיט הנצי הפיליפיני. 
== מאפיינים ==
להרפיה הניו-גינאית ניצוי אפור-חום בכנפיים ובראש, ואילו חלקו התחתון בהיר יותר עד לבן. ציצית הראש קצרה. מוטת כנפיו כמטר אחד. מקורו קצר וחזק, זנבו ארוך מאוד וטפריו מעוקלים וחזקים, כיאה לעיט טרופי. משקלה של ההרפיה הניו-גינאית נע בין 3-5 קילוגרם ואורכה בין 86-104 סנטימטר. הנקבות גדולות מן הזכרים.

העוף חי ביחידות, נצפה בגבהים של 300-600 מטרים מעל הקרקע. לעיתים קרובות נראה נח בין ענפי הצמרת, בתנוחת גוף זקופה וזנבו מוטה כלפי פנים.

תזונת הדורס מורכבת ממיני יונקים בינוניים בגודלם, לעיתים כגודל העוף: חזירים קטנים, וולבים, קנגורו עצים, פוסומים (סוגים שונים של חיות כיס), חולדות, לטאות ועופות.
לעיתים רחוקות יתקיף מצמרות העצים, אלא יעדיף לרוץ לעבר טרפו במהירות ואז לשלח את טפריו קדימה ולנעוץ אותם בחוזקה בטרף המופתע (דריסת הטרף). כמו כן יטפס על גזעי עצים ויחפש את טרפו בין נקבי העצים בעזרת טפריו ומקורו. 

קולו של העוף מתואר כקול שחרורה של קשת: "בונג" מהדהד. קולות אלו נשמעים בעת הזריחה וכן בשקיעה.

ילידי פפואה עדיין משתמשים בנוצות הזנב והכנפיים לתלבושות ולקישוטי השיער המסורתיים. לא ידוע האם הילידים משיגים את הנוצות באמצעות ציד. 

מצב שימורה נקבע כפגיע, בשל אוכלוסייתו הקטנה והפגיעה באזור המחיה. אך מצד שני, בגלל הקושי בנגישות למין והמחקר המועט שנעשה עליו, מהיותו חי ביערות שאינם מיושבים, ניתן להסיק שהמין מתרבה בהצלחה הרחק מעינו של האדם המערבי. 

ההרפיה קרוי על שם דמות במיתולוגיה היוונית שחלקה - הראש והגוף - אישה, וחלקה - הכנפיים והציפורניים - עוף דורס.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי תומאסו סלבדורי
קטגוריה:הרפיות
קטגוריה:עופות יחידים בסוגם
קטגוריה:פפואה גינאה החדשה: בעלי חיים אנדמיים
קטגוריה:פפואה גינאה החדשה: עופות
קטגוריה:בעלי חיים שתוארו ב-1875
קטגוריה:עופות יערות הגשם של אוקיאניה
3DO

קונסולת 3DO]]
חברת 3DO, הייתה חברת פיתוח משחקי וידאו אשר נוסדה בשנת 1991 על ידי טריפ הוקינס (אחד ממקימי חברת Electronic Arts) תחת השם SMSG LTD. תחילה הייתה החברה חברת חומרה שמטרתה ליצור קונסולה של הדור הבא. למרות הפוטנציאל, נחלה קונסולת 3DO היקרה כישלון גדול, וכאשר הוציאה סוני את קונסולת הפלייסטיישן שלה בשנת 1994 אבדה כל תקווה שהייתה לקונסולת ה-3DO. כתוצאה מכך הוחלט בחברה לצאת משוק החומרה ולהתרכז בפיתוח משחקים. 

משחקיה המוכרים הם סדרת Myst, סדרת Might and Magic (ו-Heroes of Might and Magic), סדרת Army Men וסדרת High Heat Baseball שרובם זכו להצלחה רבה. 

לאחר שנים של קשיים כלכליים, הצהירה החברה על הליך פירוק בסוף מאי 2003.

==קישורים חיצוניים==
* 

קטגוריה:יצרני חומרה
קטגוריה:חברות משחקי וידאו אמריקאיות
מסעות ג'יימס בארץ הקודש

מסעות ג'יימס בארץ הקודש (2003) הוא סרט ישראלי, בבימויו של רענן אלכסנדרוביץ', ובכיכובם של אריה אליאס, סיאבוננגה מלונגיסי שיבה, וסלים דאו. הסרט היה מועמד לפרס אופיר של האקדמיה הישראלית לקולנוע בתשע קטגוריות, וזכה בפרס השחקן הטוב ביותר (אריה אליאס) ופרס המוזיקה הטובה ביותר (לאהוד בנאי, שכתב את שיר הנושא של הסרט, כביכול שיר אפריקני המספר על צעיר שעלה לארץ הקודש).
הסרט צולם במסגרת סדרת הדרמות "שיעור מולדת", שהופקה עבור "רשת", בעריכת רנן שור ואורית אזולאי.

הסרט מגולל את ההתפכחות שעובר ג'יימס, אפריקני נוצרי המועמד לכמורה שיצא למסע עלייה לרגל לארץ ישראל, בעודו נחשף למניעים החומרניים שמניעים את כל הסובבים אותו.

== עלילה ==
הסרט מספר על בחור אפריקני בשם ג'יימס (מלונגיסי שיבה) מהכפר הדמיוני אנצ'ונגווני, שיוצא במסע עלייה לרגל, מטעם כפרו אל ארץ הקודש, ישראל, ובפרט אל ירושלים. עם הגיעו לישראל נחשד ג'יימס כעובד זר ללא רישיון עבודה ונעצר. שימי, קבלן עובדים זרים (דאו), משחרר אותו בערבות כדי שיעבוד אצלו. לאחר שג'יימס מסביר לו כי לא בא לישראל כדי לעבוד, שימי מבהיר לו שהיה צריך לשלם בעבור השחרור, וכי בעצם ג'יימס "חייב לו." וכך נאלץ ג'יימס לקטוע את מסעו ולעבוד עבור שימי.

בתחילת דרכו בישראל, ג'יימס, שהיה בכפרו מועמד לכמורה, הוא "נוצרי טוב" ומאמין בכוונות טובות. ג'יימס מבליג על ניצולו בידי כל הסובבים אותו. שימי הקבלן מנסה להרוויח על חשבונו וסוחר בו כמעט כעבד. אשתו של שימי רואה בו מעין שעשוע, וחברתה רואה בו עובד זול (היא בוחרת להעסיק אותו מאחורי גבו של שימי). סלאח, אביו של שימי (אליאס), מגלה כי לג'יימס מזל יוצא דופן בהטלת קוביות ומנצל זאת כדי לנצח את חבריו בשש בש. ג'יימס משמש כקלף מיקוח במאבק פנים-משפחתי בין שימי ואשתו לבין סאלאח. אפילו הכומר של קהילת העובדים הזרים האפריקנים מנצל את אמונתו של ג'יימס כדי שיתרום כסף לבית התפילה. ג'יימס מקווה לשלם את חובו לשימי ולהגיע בסופו של דבר לירושלים, אך ככל שחולף הזמן לומד ג'יימס כיצד יש להתנהל בתרבות אליה נקלע - "אל תהיה פראייר של אף-אחד" אומרים לו. ג'יימס מתחיל לנהל את חבריו העובדים הזרים, ומהר מאוד הופך לקבלן עבודה זולה בעצמו, בדיוק כמו שימי. ג'יימס קונה לעצמו בגדים יפים, טלפון סלולרי, ואף טלוויזיה. הוא שוכח את מסע העלייה לרגל.

לבסוף נזכר ג'יימס במטרה המקורית לשמה הגיע ארצה, אך מאוחר מידי - ג'יימס נעצר על ידי משטרת ההגירה, ומועבר לכלא ישראלי. למרבה האירוניה, הכלא נמצא במגרש הרוסים, שבירושלים, וכך, כאשר הוא כפות באזיקים, זוכה ג'יימס לבסוף לראות את העיר אליה מתפללים תושבי כפרו.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקנ/ית
!width=80|דמות
|-
| אריה אליאס || סאלאח
|-
| סיאבונגה מלונגיסי שיבה (אנ') || ג'יימס
|-
| סלים דאו || שימי
|-
| סנדרה שונוולד || רחלי
|-
| יו מסנזה || סקומבוז
|-
| דייוויד נבגמאבו || כומר
|-
| פלורנס בלוך || ראומה
|-
| פסקל א. ניוטו || איוב
|-
| יעקב רונן מורד || עזרא שוטר
|-
| גרגורי טל || פדה
|-
| יעל לוונטל || פקידת הגירה
|}

== קישורים חיצוניים ==

* 
* [http://movies.israel.net/show.php?s=james ביקורת] ב"יעל מבקרת בקולנוע"

== הערות שוליים ==

קטגוריה:סרטים ישראליים משנת 2003
קטגוריה:סרטי דרמה קומית ישראליים
קטגוריה:סרטי מסע
קטגוריה:זוכי פרס אופיר: סרטים
קטגוריה:ירושלים בקולנוע
קטגוריה:תל אביב-יפו בקולנוע
מרדכי גרינברג

הרב מרדכי חיים גרינברג (נולד בי"ז בכסלו ה'תש"ג, 1942) הוא רב ציוני-דתי ישראלי, נשיא ישיבת כרם ביבנה שבראשה כיהן עד שנת ה'תשע"ז (2017) וחבר בארגון רבני תורת הארץ הטובה.

==ביוגרפיה==
נולד בארץ ישראל ליחיאל ולמלכה גרינברג. דודו הוא הרב אפרים סוקולובר, רבה הראשון של רעננה. למד בישיבת היישוב החדש בתל אביב ולאחר מכן בישיבת כרם ביבנה. שירת בנח"ל ולחם במלחמת ששת הימים. לאחר מכן למד בישיבת מרכז הרב. החל משנת ה'תשכ"ח (1968) חזר ל"כרם ביבנה" והחל ללמד במספר תפקידים.

בשנת ה'תשנ"ד (1994) החל לכהן כראש ישיבת כרם ביבנה, במקום הרב חיים יעקב גולדוויכט. באלול ה'תשע"ו הודיע על פרישתו המתוכננת מראשות הישיבה. והחל מתשע"ז הוא מכהן בנשיאותה.

בחשוון תשפ"ב עבר לשדרות לתקופה של שנה והעביר שיעורים בישיבות בעיר וביישובים הסמוכים.

מלבד פעילותו בישיבה, מלמד במשך ארבעה עשורים בכולל ארץ חמדה. כמו כן, בשנים האחרונות מוסר שיעורים קבועים בישיבת בית אל וישיבת אור עציון. לימד במדרשה לבנות באוניברסיטת בר-אילן, ובכוללים למבוגרים, בהם כולל לרבנות בישיבת ההסדר במעלה אדומים.

שימש כחבר בוועדת השיפוט במיזם 'קנה לך חבר' – תחרות החיבורים התורניים לבני הציונות הדתית של מפעל הפיס.

==משפחתו==
נשוי לבלהה, בתו של הרב אברהם צוקרמן, ששימש כראש ישיבת בני עקיבא כפר הרא"ה וראש מרכז ישיבות בני עקיבא. אב לשמונה, אחד מבניו, הרב אפרים גרינברג, מלמד בישיבה התיכונית דרכי נועם שבפתח תקווה ואף עיצב כמה מספריו. בן נוסף, יחיאל, הקים את תזמורת שלהבת, ולאחר מכן את תזמורת "להבה". חתנו הוא הרב מנשה פניאל בעל חברת פניאל השקעות.

== כתביו ==
הרב מרדכי גרינברג ב[[הכנסת ספר תורה בישיבת מרכז הרב יחד עם הרב יהושע בן מאיר. מאחור: הרב מנחם בורשטין]]
חיבר ספר על פירושיו של הגר"א על הלכות שבת ומאמרים רבים בנושאי מחשבת ישראל ואמונה. מפרסומיו:
* כרם לשלמה – מאמרים על פרשיות השבוע והמועדים, לזכר אחיו שלמה, תשס"ו
* יהא שמיה רבה מברך – במלאת 60 שנה להקמת מדינת ישראל ו-55 שנה לייסוד ישיבת כרם ביבנה, תשס"ח
* אתה בחרתנו: למה דווקא אותנו? – תשע"ג
* סגולת ישראל וארצו, כיפת ברזל ושטחים פתוחים – חוברות לעילוי נשמת שלושת הנערים החטופים וחללי מבצע צוק איתן, תשע"ד
* מדרכי הכרם – מאמרים על מועדי השנה, תורת ישראל, עם ישראל וארץ ישראל, תשע"ה (שלושה כרכים)
* יום הכיפורים – יום חתונתו – תשע"ו
*מדרכי הפרשה – מאמרים על פרשיות השבוע. ה' חלקים. תשע"ט

בשנת תשע"ו זכה בפרס הרב קוק לספרות תורנית על סדרת "מדרכי הכרם".

==קישורים חיצוניים==

* [https://asif.co.il/files_author/הרב-מרדכי-גרינברג/ מאמרי הרב מרדכי גרינברג] זמינים לצפייה באתר ספריית אסיף.
* 
* 
* [http://www.kby.org/hebrew/torat-yavneh/results.asp?file_rav=3&task=search שיעורי הרב מרדכי גרינברג] באתר ישיבת כרם ביבנה
* 
* 
* [https://www.inn.co.il/tags/הרב_מרדכי_גרינברג/ כל הכתבות - הרב מרדכי גרינברג], באתר ערוץ 7

==הערות שוליים==

קטגוריה:ראשי ישיבות הסדר
קטגוריה:בוגרי ישיבת מרכז הרב
קטגוריה:בוגרי ישיבת כרם ביבנה
קטגוריה:בוגרי ישיבת היישוב החדש
קטגוריה:רבני ישיבת כרם ביבנה
קטגוריה:ראשי ישיבת כרם ביבנה
קטגוריה:תלמידי הרצי"ה קוק
קטגוריה:מחברי ספרי מוסר ומחשבה
קטגוריה:ישראלים שנולדו ב-1942
חכם

ביהדות, חכם הוא תואר כבוד לאדם שהוא מלומד ובקיא בתורה. התואר מוענק לאדם בשל חכמתו והבנתו.
משמעותו המילולית של התואר היא "אדם בעל שכל, נבון, פיקח".

ביהדות הקראית, מנהיגים רוחניים נושאים בתואר "חכם", כדי להבדיל אותם מאחיהם הרבניים שנושאים בתואר "רב". מאחר שהתאולוגיה הקראית מבוססת על שימוש בהיגיון על ידי כל פרט בעצמו על מנת לפסוק הלכה בעצמו, התפקיד של החכם הוא יותר יעוצי מאשר תפקיד של רב. כיום במדינת ישראל מרבים לכנות את החכמים הקראים גם בתואר "רב".

במדינות מוסלמיות, רבנים נקראים "חכם" או "אלחכם" מכיוון שהמילה "אל-רבּ" היא אחד משמותיו של האל. לכן הרב הראשי של האימפריה העות'מאנית נשא בתואר חכם באשי. גם בקהילות הספרדיות שלא היו בתחום השליטה של האסלאם (למשל במערב אירופה) מקובל לקרוא לרב "חכם". הכינוי חכם משמש בדרך כלל לתיאור הרב המקומי ה"מרא דאתרא".

בישראל, משפחות רבות ששם משפחתם הוא חכם. רוב המשפחות ששמם היה אַלחכם שינו את שמם ל"חכם" או ל"החכם". רק מעטים שימרו את השם אַלחכם, שכן בניגוד לערבית, בה הביטוי "אל" משמש לאל הידיעה, בעברית הצבת "אל" לפני מילה מסמלת שלילה, וכך השם "אלחכם" עלול להתפרש כ"לא חכם".

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אנשי דת יהודים
קטגוריה:תארים ותפקידים יהודיים
כשלי סילוגיזם

כשלי סילוגיזם היא קבוצת כשלים לוגיים בהם ישנו כשל סילוגיסטי, כמו כשל בסילוגיזם קטגורי או סילוגיזם מופרד. 

כשל המתרחש בכל סוגי הסילוגיזמים (חוץ מפוליסילוגיזם ומופרד):
*כשל ארבעה תנאים

כשלים בסילוגיזם קטגורי:
*איליקיט מיור
*איליקיט מינור
*כשל אמצע לא מופץ
*מסקנה מחייבת מהנחה שוללת
*כשל הנחות בלעדיות
*כשל קיומי

כשל בסילוגיזם מופרד:
*אישור מופרד

כשלי סילוגיזם סטטיסטי:
*דיקטו סימפליקיטר
**דיקטו סימפליקיטר (חריג)
**דיקטו סקונדום (חריג הפוך)

קטגוריה:כשלים לוגיים
כשל קיומי

כשל קיומי הוא כשל בסילוגיזם קטגורי. בכשל זה, קיימת טענה שמסיקה שמחלקה מסוימת לא ריקה, הגם שקיום חבר במחלקה לא נובע מההנחות. הכשל לא תקף משום שהוא כולל הנחות אוניברסליות ומסקנה פרטיקולרית.

לדוגמה:
#כל הפיות טובות.
#לכן, קיימות פיות טובות.
הטענה הראשונה נכונה גם אם פיות לא קיימות, אבל המסקנה אינה נכונה אם פיות לא קיימות.

גם הסילוגיזם הבא כולל כשל קיומי:
#כל העכברים הם חיות (הנחה אוניברסלית: כל א' הם ב')
#כל החיות מסוכנות (הנחה אוניברסלית: כל ב' הם ג')
#לכן, חלק מהעכברים מסוכנים (טענה פרטיקולרית: חלק מא' הם ג')

הכשל טמון בעובדה כי מונח שישנם עכברים (כלומר, שיש מקרים פרטיקולריים של עכבר), בלי שהדבר ישתמע מההנחות. אם נניח, לדוגמה, שאין עכברים, נוכל לראות שהטיעון כוזב. 

==ראו גם==
* באופן ריק

קטגוריה:כשלים לוגיים
כשל הנחות בלעדיות

כשל הנחות בלעדיות הוא כשל לוגי בסילוגיזם קטגורי שאינו תקף משום ששתי הנחותיו שוללות. על פי אחד מששת כללי הסילוגיזם הקטגורי, סילוגיזם אינו תקף כאשר גם ההנחה הראשית וגם ההנחה המשנית שלו הן שוללות. 

דוגמה:

#אין כלבים שהם כוכבי לכת
#חלק מהכלבים אינם חיות מחמד
#לכן, חלק מחיות המחמד אינם כוכבי לכת

קטגוריה:כשלים לוגיים
כשל ארבעה תנאים

כשל ארבעה תנאים (לטינית, quaternio terminorum) הוא כשל לוגי המתרחש כאשר בסילוגיזם ישנם ארבעה תנאים. בסילוגיזם ייתכנו רק שלושה תנאים. 

בסילוגיזם תקף המבנה זהה תמיד לדוגמה הבאה:
#הנחה ראשית: כל בני האדם הם בני תמותה.
#הנחה משנית: סוקרטס הוא בן אדם.
#מסקנה: לכן, סוקרטס הוא בן תמותה.

שלושת התנאים כאן הם "בני אדם", "בני תמותה" ו"סוקרטס". 

כאשר ישנם ארבעה תנאים, הסילוגיזם אינו יכול להיות תקף בשום מקרה:
#הנחה ראשית: כל בני האדם הם בני תמותה.
#הנחה משנית: סוקרטס הוא סוס.
#מסקנה: לכן, סוקרטס הוא בן תמותה.

כאן יש לנו ארבעה תנאים: "בני אדם", "בני תמותה", "סוקרטס" ו"סוס". ההנחה הראשית, האמורה להתקשר להנחה המשנית ולמסקנה אינה מתקשרת כאן. כאשר ההנחות אינן מקושרות למסקנה, הטיעון נקרא נון סקוויטור.

ארבעה תנאים
איזי סטראדלין

איזי סטראדלין (באנגלית: Izzy Stradlin; נולד בשם ג'פרי דון איזבל ב-8 באפריל 1962) הוא מוזיקאי אמריקאי, הידוע בעיקר כגיטריסט להקת ההארד רוק "Guns N' Roses".

== ביוגרפיה ==
סטראדלין נולד בלפאייט, אינדיאנה שבארצות הברית, שם גם גדל.
בילדותו הושפע מאליס קופר, לד זפלין והרולינג סטונז, אך הושפע במיוחד מסבתו, שהייתה לה להקה ביחד עם חבריה. סטראדלין ביקש מהוריו לקנות לו מערכת תופים. הוא תופף עד 1983, ואז הוא עבר לנגן בגיטרה, בגלל שהיה יותר קל לכתוב איתה שירים. בתיכון הוא התחיל לנגן בלהקה עם חברים, אחד מהם היה ויליאם ביילי, הידוע כאקסל רוז.
לאחר שסיים את לימודיו בתיכון, החליט סטראדלין שהוא רוצה לפתח קריירה מוזיקלית ועבר ללוס אנג'לס. הוא ניסה את מזלו כמתופף עם כמה להקות, ואחר כך הפך לבסיסט לזמן קצר.

לאחר כמה שנים בלוס אנג'לס, סטראדלין התחבר לאקסל, ולבסוף הם ניגנו יחדיו בלהקה שהם קראו לה "Rose", אשר הייתה הלהקה הראשונה בה ניגן סטראדלין בגיטרה. "Rose" הפכה ל"Hollywood Rose", ומאוחר יותר התפרקה. לאחר מכן, התאחדה הלהקה והפכה ל-"Guns N' Roses".

ביוני 1985, יצאה הלהקה לסיבוב ההופעות הראשון שלה אשר נקרא "Hell Tour", 
וב-1988, יצא הלהקה לסיבוב הופעות עם אירוסמית'.

בסיבוב ההופעות ב-1991 אשר נקרא "Use Your Illusion", החליט סטראדלין שהוא לא רוצה לנסוע יותר עם הלהקה, והזמין אוטובוס פרטי לו, לאשתו השוודית אניקה, ולכלבו, אשר לקח אותם מהופעה להופעה.

ב-7 בנובמבר 1991 עזב סטראדלין את הלהקה, באמצע סיבוב ההופעות. הוא חזר לאינדיאנה והתחיל להקליט שירים לאלבום הסולו שלו, עם להקתו "Ju Ju Hounds". ב-1992, יצא האלבום, אשר נקרא "Izzy Stradlin & the Ju Ju Hounds".

ב-1993, מחליפו של סטראדלין ב-Guns N' Roses, גילבי קלארק, נפצע בפרק כף ידו כתוצאה מתאונת אופנוע, וסיבוב ההופעות של הלהקה באירופה היה בסכנה. סטראדלין חזר ללהקה והשלים את הפער. לאחר סיבוב ההופעות הוא חזר לאינדיאנה ולקח הפסקה מתחום המוזיקה. 
במהלך אותן שנים, סטראדלין טייל הרבה והקדיש את זמנו לשני תחומי עניין: מכוניות ומרוצים.
ב-1998, הוא חזר לתחום המוזיקה והוציא את אלבומו השני " 117°".

ב-2002, כמה מחברי "Guns N' Roses" לשעבר הציעו לסטראדלין להצטרף ללהקת הסופרגרופ "ולווט ריבולבר" שהקימו, אך הוא סירב מכיוון שהוא לא הסכים לעבוד ללא סולן, ולהיות כל הזמן בדרכים.

ב-30 במאי 2007, יצא אלבומו "מיאמי".

בשנת 2017 ניגן סטראדלין בגיטרה בשיר "Grandview" של ג'ון מלנקמפ, באלבומו Sad Clowns & Hillbillies. בביצוע הופיעה גם מרטינה מק'ברייד.<ref></ref>

== דיסקוגרפיה ==
=== כאמן סולו ===
* 1998 - 117°
* 1999 - Ride On
* 2001 - River
* 2002 - On Down the Road
* 2005 - Like a Dog
* 2007 - Miami
* 2007 - Fire, The Acoustic Album
* 2008 - Concrete
* 2009 - Smoke
* 2010 - Wave of Heat

=== עם Guns N' Roses ===

* 1987 - Appetite for Destruction
* 1988 - G N' R Lies
* 1991 - Use Your Illusion I
* 1991 - Use Your Illusion II

=== עם Izzy Stradlin and the Ju Ju Hounds ===

* 1992 - Izzy Stradlin and the Ju Ju Hounds

== קישורים חיצוניים ==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברי היכל התהילה של הרוק אנד רול
קטגוריה:גיטריסטים אמריקאים
קטגוריה:חברי להקת Guns N' Roses
קטגוריה:אמריקאים שנולדו ב-1962
פאראדיי (יחידת מידה)

פאראדיי היא יחידת מידה ישנה למטען חשמלי, על שמו של מייקל פאראדיי. פאראדיי אחד שווה למטען של מספר אבוגדרו של אלקטרונים.

יחידת המטען הסטנדרטית (בשיטת SI) המחליפה את הפאראדיי כיום היא הקולון. פאראדיי אחד שווה ערך לכ-96,500 קולון בקירוב. מטענו של פאראדיי אחד F ניתן לחישוב באמצעות הנוסחה <math>\ F = N_A\cdot e</math>, כאשר <math>\ N_A</math> הוא מספר אבוגדרו, ו-<math>\ e</math> הוא המטען האלמנטרי.

אין להתבלבל בין פאראדיי לבין פאראד, שהיא יחידת SI לקיבול.

==ראו גם==
*יחידות מידה על שם אישים

קטגוריה:יחידות מידה בחשמל
אליס ובוב

אליס ובוב הם שמות מוסכמים לדמויות המוסרות או מקבלות מידע. הכינויים נפוצים בהסברים בנושאי הצפנה שונים. השמות משמשים לנוחיות ההסברים, מניעת משפטים כמו "דמות א' שולחת לדמות ב' הודעה", שמהר מאוד נהיים מסובכים למעקב. השמות הם שמות נייטרליים ואמורים לייצג את שני המינים, וגם משמרים את ההתייחסות לשתי הדמויות לפי שתי האותיות הראשונות באלפבית הלטיני ("ABC"). 

בקריפטוגרפיה ובאבטחת מחשבים ישנם מספר שמות מקובלים של משתתפים בהצגות ודיונים על פרוטוקולים שונים. השמות המוסכמים הם משתנים מטה תחביריים, במידה מסוימת מעידים על עצמם, ולפעמים בעלי אלמנט של הומור. השמות אליס ובוב ככינויים לשולח ההודעה ולנמען הופיעו לראשונה במאמר של רון ריבסט, במאמר שהציג את שיטת ההצפנה RSA.

במימושים של פרוטוקולים, גורמים ממוחשבים יתפסו את תפקידיהם של אליס ובוב.

==דמויות==
[[התקפת אדם באמצע שמבצעת מלורי לתקשורת שבין אליס ובוב]]
רשימת הדמויות מובאת מהספר קריפטוגרפיה שימושית של ברוס שנייר.
* אליס ובוב. בדרך כלל, אליס תרצה לשלוח הודעה לבוב. המקור הוא האות הראשונה של שמם, A ו-B.
* צ'ארלי או קרול. אחד מהם יהיה המשתתף השלישי. דייב יהיה הרביעי, וכן הלאה לפי סדר האלפבית האנגלי.
* איב המצותתת (Eavesdropper). בדרך כלל תוקפת פאסיבית את הפרוטוקול. היא יכולה לראות את הדברים שעוברים בין אליס לבוב אך לא לשנותם. בקריפטוגרפיה קוואנטית היא עשויה גם לייצג את הסביבה.
* אייזק הוא ספק שירותי האינטרנט (ה-ISP).
* איוון הוא המנפיק (בקריפטוגרפיה פיננסית).
* ג'סטין הוא נציג החוק.
* מלורי הוא תוקף זדוני (malicious). בניגוד לאיב, מלורי יכול לשנות הודעות, להחליף הודעות, לשלוח ישנות שוב, להזריק מנות וכו'. לעיתים משתמשים גם בשמות מרווין, מאלט או טרודי (מהמילה Intruder).
* מטילדה היא סוחרת (בקריפטוגרפיה פיננסית).
* פט או פגי הם המוכיחים (Prover) וויקטור או ואנה הם המאשרים (Verifier) בהוכחות באפס ידע.
* פלוד הוא גורם אכיפת החוק.
* סטיב מוזכר בדרך כלל בסטגנוגרפיה.
* וולטר שומר על אליס ובוב בצורה כלשהי.
* זואי היא האחרונה המעורבת בדרך כלל בפרוטוקול כלשהו. המקור לשם זה הוא האות הראשונה בשמה, שהיא האות האחרונה באלפבית האנגלי.

==תרגום לעברית==
בעברית מתייחסים לעיתים לאליס ובוב כאיה ובועז, ובכך שומרים ל-א' ול-ב' את התפקיד של מחליפי המסרים.

==ראו גם==
*אלפבית צלילי

==קישורים חיצוניים==
* [http://cryptocouple.com/ ההיסטוריה של אליס ובוב]

==הערות שוליים==

קטגוריה:אבטחת מחשבים
קטגוריה:קריפטוגרפיה
קטגוריה:רונלד ריבסט
ג'אבר השלישי, אמיר כווית

ג'אבר אל-אחמד אל-ג'אבר א-סבאח (בערבית: جابر الأحمد الجابر الصباح , 29 ביוני 1926 – 15 בינואר 2006) היה אמיר כווית השלישי ומפקד הצבא שלה מסוף 1977 עד מותו בתחילת 2006.

נולד לבית סבאח ששולטת בכווית מאמצע המאה ה-18. הוא מלך בכווית לאחר בן דודו, סבאח א-סאלם א-סבאח, בדצמבר 1977 וכיהן בתפקיד עד מותו. לפני כן היה ראש הממשלה של כווית במשך כעשר שנים.

ב-1981 פיזר את האספה הלאומית של כווית. לאחר לחץ של ארצות הברית עליו לאחר מלחמת המפרץ, הוא החזיר את האספה ב-1991.

עם מותו הפך נסיך הכתר סעד אל-עבדאללה א-סאלם א-סבאח לאמיר כווית, אך התפקיד נלקח על ידי האספה הלאומית של כווית וניתן זמנית לסבאח אל-אחמד אל-ג'אבר א-סבאח.

==קישורים חיצוניים==

* 
* 

==הערות שוליים==

קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:מסדר האמבט: אבירים וגבירות הצלב הגדול
קטגוריה:אמירי כווית
קטגוריה:ראשי ממשלת כווית
קטגוריה:מעוטרי עיטור הכוכב של יוגוסלביה
קטגוריה:משפחת סבאח
קטגוריה:מלחמת המפרץ: אישים
קטגוריה:ילידי 1926
קטגוריה:כוויתים שנולדו במאה ה-20
קטגוריה:נפטרים ב-2006
קטגוריה:כוויתים שנפטרו במאה ה-21
שפתות הקול

שרטוט של שִׂפְתוֹת הקול, כאשר שורש הלשון נמצא למעלהשִׂפְתוֹת הַקּוֹל (באנגלית: vocal folds; מכונות גם מיתרי הקול: vocal cords) הן שתי רקמות ריריות לבנות המתוחות בצורה אופקית בתוך בית הקול, הנמצא בחלקו העליון של קנה הנשימה, מאחורי פיקת הגרגרת. שתי הרקמות מחוברות זו לזו בצד חזית הגוף.
שִׂפְתוֹת הקול אחראיות על יצירת מגוון הקולות האנושיים. בזמן נשימה רגילה, שִׂפְתוֹת הקול מרוחקות זו מזו, כך שהאוויר העובר ביניהן לא מרעיד אותן מספיק ליצירת הקול. בזמן דיבור או שירה השרירים שבבית הקול מקרבים את שִׂפְתוֹת הקול, ומכווצים או מותחים אותן.

גובה צליל הקול תלוי בעובי השפתיים, באורכן ובמצב המתיחה שלהן, והוא שונה מאדם לאדם. ככל שקצב התנודות של שפתות הקול נמוך יותר גובה הצליל נמוך יותר, ולהפך. בתקופת ההתבגרות גדלות שפתות הקול של הנערים, תדירות התנודות איטית יותר, ובעקבות זאת קולם נעשה נמוך יותר.

אורך שפתות הקול בגברים הוא לרוב בין 17.5 ל-25 מילימטר, ובנשים – 12.5 עד 17.5. שפתות הקול של ילדים הן קצרות יותר, תינוקות נולדים עם שפתות קול באורך של 6 עד 8 מילימטר.

== הגייה ==
בעת דיבור שפתות הקול משתתפות בהגייה של חלק מהעיצורים, עיצורים אלה נקראים עיצורים קוליים. העיצורים ששפתות הקול אינן משתתפות בהגייתם נקראים אטומים. בטבלה מצוינים העיצורים הקוליים, ולצדם העיצורים שנהגים באותו אופן אך ללא השתתפות מיתרי הקול.
{| class="wikitable"

!קוליים
!אטומים
|-
|ב' דגושה [b]
|פ' דגושה [p]
|-
|ב' רפה / ו' (מודרנית) [v] 
|פ' רפה [f]
|-
|ג' דגושה [g]
|כ' דגושה / ק' (מודרנית) [k]
|-
|ג' גרושה [ʤ]
|צ' גרושה [ʧ]
|-
|ד' דגושה [d]
|ת' דגושה / ט' (מודרנית) [t]
|-
|ד' גרושה / רפה [ð]
|ת' גרושה / רפה [θ] 
|-
|ז' [z]
|ס' / ש' שמאלית [s]
|-
|ז' גרושה [ʒ] 
|ש' ימנית [ʃ] 
|-
|י' [j]
|
|-
|ל' [ו]
|
|-
|מ' [m]
|
|-
|נ' [n]
|
|-
|ע' גרונית [ʕ]
|ח' גרונית [ħ]
|-
|ר' (מודרנית) [ʁ]
|כ' רפה / ח' (מודרנית) [χ]
|}

== מצב שפתות הקול ==

מצבי שפתות הקול
שפתות הקול בזמן דיבור ובזמן נשימה
שפתות הקול יכולות להיות באחד המצבים הבאים של קרבה:
* מצב A – שפתות הקול צמודות זו לזו כך שאין מעבר אוויר ביניהן, מצב שאופייני להפקת סותם סדקי ולהפקת עיצורים במנגנון זרימת האוויר הגרוני המחוצן והגרוני המפונם.
* מצב B – שפתות הקול קרובות זו לזו כך שהאוויר הזורם ביניהם גורם לרטט אך אין שחרור צליל חיכוך, מצב שאופייני להגיית עיצורים קוליים ותנועות.
* מצב C – שפתות הקול קרובות יותר זו לזו כך שהאוויר יוצא מהן בצליל חיכוך המלווה ברטט שפתות הקול, מצב שאופייני להפקת עיצורים סדקיים חוככים קוליים ועיצורים מנושפים קולית.
* מצב D – שפתות הקול קרובות יותר זו לזו כך שהאוויר יוצא מהן בצליל חיכוך אך ללא רטיטת שפתות הקול, מצב שאופייני לעיצורים סדקיים חוככים אטומים ולעיצורים מנושפים.
* מצב E – שפתות הקול רחוקות זו מזו כך שהאוויר הזורם דרכן אינו גורם לרטיטתן וליצירת צליל חיכוך, מצב המאפיין הפקת עיצורים אטומים.
* מצב F – שפתות הקול רחוקות זו מזו ורפויות, מצב המאפיין נשימה רגילה.

== ראו גם ==
* מערכת הקול

==קישורים חיצוניים==

* 
* 

קטגוריה:מערכת הנשימה
קטגוריה:ראש-צוואר
קטגוריה:אקוסטיקה
קטגוריה:פונטיקה
גאוגרפיה של יוון

מפת יוון
יוון מורכבת מאיים רבים, מחלק יבשתי גדול בדרום חבל הבלקן ומחצי האי פלופונסוס שמופרד מהיבשת על ידי תעלת קורינתוס. אורך קו החוף ביוון הוא 13,676 קילומטר ואורך הגבול היבשתי כ-1,160 קילומטר.

נהוג לחלק את יוון לכמה חטיבות עיקריות:
*איי צפון הים האיגאי
**האיים הספורדיים
**האיים הקיקלאדיים
**האיים הדודקאנסיים
*כרתים
*האיים היוניים
**תראקיה
**מקדוניה
**אפירוס
**תסליה
*מרכז יוון (סטראה אלאדה)
*אטיקה
*פלופונסוס

כ-80% משטח המדינה הררי ויבש. רק 26% מהקרקע ניתנת לעיבוד חקלאי. ביוון המערבית יש הרבה ימות ואזורים לחים. פינדוס, רכס ההרים במרכז יוון מתנשא לגובה ממוצע של כ-2,650 מטר, והפסגה הגבוהה ביותר בו היא הר אולימפוס: 2,917 מטר מעל גובה פני הים.

פני הארץ של יוון היבשתית עשויים להסביר, בין השאר, את פיצולה ליחידות נפרדות: הארץ מבותרת לאורכה ולרוחבה בשרשרות הרים, ורק בעמקים שביניהן יכלו להיאחז שבטים שונים ולמצוא בה את מחייתם. תנאי השטח לא אפשרו אלא קיום קשרים רופפים בין אזור לאזור ובין שבט לשבט. גורם גאוגרפי חשוב נוסף הוא הים: חופי יוון מפורצים ביותר ואין מקום ביוון היבשתית המרוחק יותר מ-90 קילומטר מן הים. רוב הערים המשגשגות שכנו לחופי הים, ובהן הוקמו ציי מסחר ומלחמה. באמצעות הספינות קוימו עיקר הקשורים בין ערי יוון לבין עצמן, וביניהן לבין מאות האיים המבודדים הפזורים בים האגאי, בים התיכון ובשלוחותיו ובים השחור.
הספנים היוונים סללו נתיבים לקדמת אסיה ופיתחו קשרים גם עם ארצות רחוקות יותר.

==קישורים חיצוניים==

*
יוון
קטגוריה:יוון
*
הפדרציה הבין-לאומית לאווירונאוטיקה

הפדרציה הבין-לאומית לאווירונאוטיקה (FAI) הוא גוף בין-לאומי מסגרתי סטנדרטי לאווירונאוטיקה ולאסטרונאוטיקה. 

זהו גוף מנהלי בין-לאומי לספורט תעופתי. הוקם בשנת 1905. בשנת 1951, הצטרף אליו קלוב התעופה לישראל.

==קישורים חיצוניים==

* 

* 

קטגוריה:אווירונאוטיקה
קטגוריה:פדרציות ספורט
פדרציית האנרכיסטים האיברית

דגל הפדרציה

פדרציית האנרכיסטים האיברית (בספרדית: Federación Anarquista Ibérica – FAI) היה ארגון אנרכו-סינדיקליסטי ספרדי מיליטנטי שהיה פעיל בתוך קבוצות הזיקה באיגוד המקצועי CNT. הארגון הוקם בשנת 1927.

לעיתים קרובות מכנים אותו בשם CNT-FAI בגלל הקרבה בין שני הארגונים.

==היסטוריה==

הפדרציה הוקמה בוולנסיה בשנת 1927 (לאחר פגישה מקדימה שנה קודם לכן במרסיי, צרפת), במטרה לשמור שה-CNT ימשיך בנתיב אנרכיסטי על ידי קריאת תִּגָּר על הבירוקרטיה של ה-CNT – שלדעת חברי הפדרציה הפך לחוליה מקשרת בין העובדים לבין ההון, במקום להיות נציגים של מעמד העובדים. נושא זה הפך למתוח במיוחד, כאשר מיגל פרימו דה ריברה השליט שלטון דיקטטורי בספרד, וניסה לשבור את ארגוני העובדים.
ההגמוניה ש-FAI השיגה על הפוליטיקה של ה-CNT גרמה לסינדיקליסטים מתונים להתאחד תחת אנחל פסטנה, לתקוף את המנהיגות וליצור את המפלגה הסינדיקליסטית בשנת 1931.

בשנת 1936 אנשי המפלגה היו מעורבים ברצח ז'וזפ מריה פלאנס אי מרטי.

חברי הפדרציה השתתפו בחיל החלוץ במאבק נגד כוחותיו של פרנסיסקו פרנקו בזמן מלחמת האזרחים בספרד.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ארגונים אנרכיסטיים
קאנה קורסו

גור קאנה קורסו בן 11 חודשים
קאנה קורסו (באיטלקית: Cane Corso) הוא גזע של כלב בית בעל לסתות גדולות.

== אטימולוגיה ==
"קאנה" (Cane) היא מילה איטלקית שפירושה "כלב". מקורה של המילה "קורסו" (Corso) שנוי במחלוקת: גרסה אחת אומרת שמקור המילה הוא יווני (Kortos), ומשמעותה "הכלב השומר על הרכוש"; אפשרות אחרת היא שמקור השם לקוח מהמילה הלטינית "Cohors", שמשמעותה "המגן" או "שומר הראש". במרוצת השנים נדבקו לקורסו עוד שמות נוספים, שתאמו את התפקידים המגוונים שהוא נדרש להם.

== היסטוריה ==
הקאנה קורסו הוא גזע עתיק יומין הנחשב לאחד מאבות הטיפוס של כל המולוסוסים האירופאים. מקורו בפוליה שבדרום מזרח איטליה. ממצאים מהתקופה חושפים כלב דומה ביותר לקאנה קורסו של ימינו, שבצורתו לא ממש השתנה במשך כ-2,000 שנה. יש הטוענים כי גזע זה הוא הנצר האותנטי ביותר לכלב המלחמה של לגיונות האימפריה הרומית, שממנו התפתחו שני כלבים אתלטיים ושריריים: הקאנה קורסו והמאסטינו דה נפוליטנו.

באיטליה שימש הקאנה קורסו בתפקידים שונים ומגוונים, שתאמו מחד את אופיו היציב והחברותי, ומאידך - את יכולתו הפיזית המרשימה ועמידותו בתנאים קשים במיוחד. הם שימשו ככלבי שמירה והגנה, ככלבי ציד לחיות גדולות כמו חזירי בר, אריות, דובים וזאבים; וככלבי רועים לבקר הם שמרו על הבקר מפני זאבים וטורפים אחרים או מפני גנבי בקר. בשל היותו בעל מגוון רחב ונדיר של תכונות שונות ואינטליגנציה יוצאת דופן, שאפשרה לו להיות בחוץ כלב עבודה מעולה ובבית כלב עדין וסובלני כלפי כל בני המשפחה - הפך עד מהרה הקאנה קורסו לבן לווייתם של בעלי החוות בדרום איטליה ובמרכזה, ולחלק בלתי נפרד מהמשפחה הכפרית.

גור של קאנה קורסו
במקומות רבים הפך הקאנה קורסו לעוזרו של הקצב המקומי (כמו גזע הרוטווילר), ועד היום ישנם איטלקים הקוראים לגזע זה "כלב הקצבים" (Cane Di Maccelaio). תפקידו היה להוביל את הבקר לשחיטה או לזירת המכירות בכיכר השוק. במידה והשור היה הופך להיות מסוכן, יוצא מכלל שליטה ומתפרע, הקורסו היה נדרש ל"נטרל" אותו ולהשכיבו על הקרקע, תוך תפיסת המפרקים ברגליו. גם בקרב נהגי העגלות היה הקאנה קורסו פופולרי ביותר, ותפקידו היה לרוץ לצידן ולאבטח את העגלון ומטענו מפני שודדי דרכים.

עם השנים, בשל המעבר מחיים כפריים לחיים בכרך, הלך ודעך גידולו של הגזע עד שכמעט ונכחד. פריטים בודדים נשארו בחוות שבדרום איטליה (בהן הכלבים עברו מדור לדור במשך מאות שנים). בראשית שנות השמונים התגלו בדרום איטליה כמה עשרות כלבים, שצורתם הייתה מוכרת מספרות ימי הביניים ומציורים עתיקים מהמאה ה-13. לאחר הגילוי החלו חוקרים איטלקיים להתחקות אחר גזע זה, לחקור את עברו ולטפחו מחדש.

ב-1996 הכירה הפדרציה הבין-לאומית לכלבנות באופן רשמי בקאנה קורסו כגזע, ומאז הוא רוכש לו אוהדים רבים בכל רחבי העולם, ובתקופה האחרונה גם בישראל.

== מבנה כללי ==

פרוותו של גזע זה היא קצרה, צבעיה הם: חום, (בז), שחור, כחול (אפור) או תערובת מנומרת של הצבעים הנ"ל.

גובה זכר 62-70 ס"מ, נקבה 58-66 ס"מ.

משקל זכר 45-65 ק"ג, נקבה 35-50 ק"ג.

== קישורים חיצוניים ==

קטגוריה:הקבוצה השנייה של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:גזעי כלבים
ויסלה (כלב)

שמאל
ויסלה (בהונגרית: Magyar Vizsla, מבוטא כ-"ויז'לה") הוא גזע של תת המין כלב הבית.

הוויסלה הוא כלב הלאום ההונגרי, ופירוש השם בהונגרית הוא עירני.

== היסטוריית הוויסלה ==
במאה ה-9 הגיעו לאירופה שבטי המגיארים, שלימים הפכו לעם ההונגרי, מלווים בכלביהם.

כלבי הציד שלהם הוכלאו עם הכלבים המקומיים, וצאצאיהם היוו את הבסיס לפיתוח הוויסלה.

בעלי האחוזות ההונגריים, שפיתחו את הצייד כתחביב, גילו שהוויסלה עונה על כל צורכיהם והמשיכו לטפח ולשמר את גזע הוויסלה.

ניתן למצוא ציורים, ותחריטים של ויסלה באומנות העתיקה של העם ההונגרי כבר במאה העשירית.

הוויסלה היה מוזכר גם בכתבי יד במאה ה-14, בהם הוא מתואר כעוזרו האישי של הבזייר (בזיירות היא אמנות השימוש בבזים או בדורסי יום חזקים אחרים לציד עופות ויונקים).

במלחמת העולם הראשונה כלבי הוויסלה השתתפו בתור מעבירי מידע- הם היו מעבירים חבילות, מודעות ומכתבים מהחיילים בקו האש למפקדים בבסיסי הפיקוד.

משפחות אצולה הונגריות שנמלטו מפני הכיבוש הרוסי ב-1945 לארצות אחרות באירופה ובאמריקה, הבריחו איתן את כלביהן וכך הצילו את הגזע מהכחדה והכירו אותו לעולם.

בשנת 54׳ הוקם מועדון הגזע הראשון בארה״ב ובשנת 1960 הוא הוכר כמועדון הגזע הרשמי.

הגידול והטיפוח של הגזע בארץ החל רק בשנות ה-70 ויותר מאוחר אף החלו להשתמש בו ככלב הצלה בזכות חוש הריח המפותח שלו ואהבתו לבני אדם.

== מבנה כללי ==
לכלב זה אין ריח גוף, גם לאחר מקלחת. הוא משיר שיער. רגיש לרעשים חזקים וגם בעבר קצצו את זנבו למניעת פציעתו בשדה בשעת הציד. תופעת נטילת ידי אדם בפה מוכרת בגזע, משמעותה נתינת "נשיקה".

מבנה גזע הוויסלה אתלטי, שרירי, רזה ואנרגטי והגזע מתמיד להרשים את בעליו.

==קישורים חיצוניים==

* 

קטגוריה:הקבוצה השביעית של הפדרציה הבין-לאומית לכלבנות
קטגוריה:הקבוצה השלישית של מועצת הכלבנות האוסטרלית הלאומית
קטגוריה:הקבוצה הראשונה של מועדון הכלבים הקנדי
קטגוריה:גזעי כלבים
ויסלה

ויסלה (בפולנית: Wisła (נשמע: ויסווה), בגרמנית: Weichsel (וייכסל) הוא הנהר הארוך ביותר בפולין, וזורם במרכזה מדרום לצפון. מקורו בהרים הבסקידים (מול הרי הטטרה), והוא זורם דרך קרקוב וורשה ונשפך אל הים הבלטי מזרחית לגדנסק. אורך הנהר 1,047 קילומטר ושטח אגן הניקוז שלו 194,424 קמ"ר (מהם בשטח פולין 168,699 קמ"ר, שהם יותר מ-50% משטחה של פולין). נהרות גדולים המתנקזים אליו הם סַן, נַרֶב והבּוּג המערבי ממזרח, ופיליצה ממערב.

מבידגושץ' עד הים הבלטי הוויסלה עביר לכלי שיט בגודל בינוני, אולם במעלה הנהר הוא אינו מספיק עמוק למעבר חלק מכלי השיט. בין קרקוב לוורשה הוויסלה שוב משמש כנתיב מים מסחרי חשוב, בעקבות הקמת מספר תאי שיט באזור קרקוב.

== מקור השם ==
שם הנהר תועד לראשונה על ידי פליניוס הזקן בשנת 77 בספרו תולדות הטבע. פליניוס כתב כי נהר ויסטוליוס זורם אל הים הבלטי. השורש של השם הוא השורש ההודו-אירופי *u̯eis- "לחלחל, לזרום לאט" (השווה סנסקריט aveṣan ‘הם זרמו’, נורדית עתיקה veisa ‘רפש’), שמופיע במספר שמות נהרות אחרים (לדוגמה הנהר וזר). צורת ההקטנה -ila, -ula, שימשה בשפות הודו-אירופיות רבות, כולל לטינית.
תלמי כינה את הנהר אוסטולה על פי התעתיק היווני של שמו. פומפוניוס ואמניאוס מרסלינוס כינו את הנהר ויסולה.

== גאוגרפיה ==
הנהר מתוחם לשלושה אזורים. אזור הנהר העליון מתחיל במקורותיו עד לעיר סנדומיר. חלקו המרכזי של הנהר מסנדומיר לפתחו של נרב. חלקו התחתון מנרב לדלתה של הוויסלה בים הבלטי.

אגן הניקוז של הנהר מכסה 194,424 קמ"ר, מתוכם 168,700 קמ"ר בשטח פולין. גובהו הממוצע 270 מעל פני הים. הנקודה הגבוה ביותר באגן הניקוז של הנהר היא פסגת גרלך בהרי טאטרה בגובה 2,655 מטרים.

== דלתת הנהר ==
הנהר יוצר דלתה רחבה המכונה זוואווה (בפולנית: Żuławy) סביב העיירה ביאלה גורה באזור שטום . הדלתה מפצלת את הנהר לשני ערוצים כ-50 קילומטרים לפני פתחה – ערוץ לניווקה (Leniwka; כיום קרוי Martwa Wisła) המערבי, ונוגט (Nogat) המזרחי. לניווקה מתפצל פעם נוספת בעיר גדנסק ובערוצו הנוסף, סזקרפווה, מופעל סכר למניעת הצפות.

<gallery>
קובץ:VistulaKrakow.JPG|הוויסלה זורם במרכז קרקוב (2006)
קובץ:The Wisla.JPG|הוויסלה זורם במרכז קרקוב (2010)
קובץ:Visla in warsaw 1920s.jpg|הוויסלה עובר דרך ורשה בשנות ה-20 של המאה ה-20
קובץ:Pl vis.jpg|נהר הוויסלה בצילום מקרקוב
</gallery>

==ראו גם==
* הקרב על הוויסלה

==קישורים חיצוניים==

* 

ויסלה
קטגוריה:נהרות הנשפכים לים הבלטי
אזוואק

אזוואק (באנגלית: Azawakh) הוא גזע של כלב הבית מסוג כלב רוח שמקורו באפריקה.

== היסטוריה של הגזע ==
מקור הגזע הוא בכלבי רוח שהובאו עם שבטי נודדים מהמזרח הקרוב לצפון אפריקה ומשם חצו את מדבר הסהרה. מוצאו בעמק האזוואק, בדרום מדבר סהרה באפריקה, שם שימש ככלב ציד וכלב שמירה במחנות נוודים וגודל על ידי שבטי הטוארג. האזוואק הוא השם המקומי לעמק הנהר ניג'ר והמקומיים קוראים לכלב אידי-אידי או אסקאס. לאירופה הגיע בשנות השבעים על ידי דיפלומט יוגוסלבי שקיבל במתנה כלבת אזוואק ואחר כך לצרפת. לארצות הברית בתחילת שנות ה-80, בשנת 1891 הוכר כגזע.

ארצות המוצא של הגזע עד היום הן ארצות הסהל - דרום הסהרה: מאלי, מאוריטניה, בורקינה פאסו וניז'ר. הגזע קנה לו באירופה ובארצות הברית מעריצים רבים הן בקרב מגדלים והן בקרב אומנים וציירים בשל דמותו האלגנטית והמיוחדת ובשל אופיו האצילי. באירופה וארצות הברית, פועל ארגון A.B.I.S. ששם לו למטרה לשמור את המשך קיום הגזע בארצות המקור שלו ובקרב המגדלים המקוריים הסובלים מתוצאות של שנות בצורת קשות ומלחמות אזרחים. ארגון א.ב.י.ס. מקיים משלחות לסהרה ופועל להקמת בתי ספר, מפעלי הזנה ומקורות תעסוקה לבני הטוארג גם כדי שיוכלו לשמר את גידול הכלבים המיוחדים האלה. בארץ קיים לגזע בית גידול אחד בבעלות ד"ר צחי נבו.

ייעודו של גזע זה היה הן לציד והן לשמירה.

== מבנה כללי ==
האזוואק הוא גזע בריא ועמיד שתהליכי הברירה האכזריים במדבר הכתיבו לו במהלך הדורות מבנה המאפשר לו לשרוד בתנאים הקיצוניים של מדבר הסהרה.

האזוואק מייצג היטב את כלבי הרוח האוריינטלים ומהווה מעין נקודת שיא בהתפתחותם. כמו כלבי רוח אוריאנטלים נוספים: האפגני, הסלוקי והסלוגי, הוא בעל מבנה קצר יחסית ולמעשה זהו הכלב היחיד שאמור להיות יותר גבוה מארוך וצלליתו בהתאם כשל מלבן עומד. המבנה הקצר והדק, מאפשר ריצה למרחקים ארוכים תוך שימור מקסימלי של אנרגיה ויכולת להתיש גם את חיות הציד המסוגלות לנוס למרחקים ארוכים. החזה העמוק מאוד והזיוותים המיוחדים ברגליו מאפשרים ריצה מהירה לאורך זמן רב תוך חיסכון באנרגיה, וגם משווים להליכתו ולריצתו את המראה הקופצני הטיפוסי.

== אופי ==
בשל נטיתו לשמור על הבית, נטייה שמנוצלת גם על ידי המגדלים המקוריים של הגזע- שבטי הטוארג, יש לחשוף את הגור ככל האפשר לאנשים זרים ולסיטואציות שונות ולהשקיע בחיברות של הכלב.

== קישורים חיצוניים ==

* [http://www.sighthounds.co.il/גזעיהחוג/אזאואק/tabid/628/Default.aspx<span style="color: ColorName;">החוג הישראלי לכלבי רוח-אזוואק</span>]

קטגוריה:הקבוצה העשירית של הפדרציה הבין-לאומית לכלבנות
קטגוריה:הקבוצה הרביעית של מועצת הכלבנות האוסטרלית הלאומית
קטגוריה:גזעי כלבים
עיטים טרופיים

עיטים טרופיים היא קבוצה שאינה מוגדרת מבחינה סיסטמטית. כלומר, אינה מהווה שבט, משפחה או תת-משפחה במיון עולם הטבע, אך יש למינים אלו מכנה משותף אשר בגללו קושרים אותם לקבוצה. הם כלולים יחד עם שאר העיט במשפחת הנציים. ככלל אלו סוגים בהם מין בודד לבד מהסוג עיט מצויץ, בו יש את המינים עקב שחור מצויץ (Harpyhaliaetus coronatus) ועיט הררי מצויץ (Harpyhaliaetus solitarius). 

== מאפיינים ==
אלה הם דורסים גדולים וחזקים, בין העיטים גודלם בינוני עד כביר (ההרפיה הדרום אמריקנית היא העיט השני בגודלו לאחר העיטם הענק). טפריהם מאונקלים, חדים וחזקים. מקורם ארוך או קצר ורב עוצמה. רבים מהם צדים טרף גדול מהם.
ממוזער
הם חיים, כפי ששמם מעיד, באזורים טרופים: אפריקה, גינאה החדשה ועוד. 

== מיון ==
להלן העיטים הטרופיים:
*סוג ומין יחיד הרפיה (Harpia harpyja)
*סוג ומין יחיד עיט פיליפיני (Pithecophaga jefferyi)
*סוג עיט כתר (Stephanoaetus)
**מין עיט כתר (Stephanoaetus coronatus)
**מין עיט כתר מלגשי (Stephanoaetus mahery) - נכחד
*סוג עיט מצויץ (Harpyhaliaetus) - ככל הנראה שייך לסוג עקב שחור
**מין עקב שחור מצוייץ (Harpyhaliaetus coronatus)
**מין עקב שחור מתבודד (Harpyhaliaetus solitarius)
*סוג ומין יחיד הרפיה ניו גינאית (Harpyopsis novaeguinea)
*סוג ומין יחיד עיט גואני מצויץ (Morphnus guianensis)

== גלריה ==
<gallery>
Harpyhaliaetus coronatus.jpg|עקב שחור מצויץ
Solitary Eagle.jpg|עקב שחור מתבודד
Crowned Eagle.jpg|עיט כתר טורף גונון ירוק
Harpia harpyja 001 800.jpg|הרפיה
Pithecophaga jefferyi.jpg|עיט פיליפיני
New Guinea Eagle.jpg|הרפיה ניו גינאית
Morphnus guianensis eating green snake -Bolivia-8.jpg|עיט גואני מצויץ אוכל נחש
</gallery>
== קישורים חיצוניים ==

קטגוריה:נציים
קטגוריה:שמות עממיים של עופות
סמויד

גור סמוייד
החיוך האופייני לכלבי הסמוייד
הסָמוֹיֵד (Samoyed) הוא גזע של כלב הבית השייך לקבוצת כלבי השפיץ.

== היסטוריה של הגזע ==
שמו לקוח משם השבט "סמוייד", שמוצאו בטונדרה, המשתרעת לחופי אוקיינוס הקרח הצפוני מהים הלבן במערב ועד להרי סיביר במזרח. הכלב שימש לשמירה על עדרי איילים, הובלתם, גרירת מזחלות ושמירה מפני חיות טורפות. בעליהם התנהגו אליהם כאל בני בית, וחלקו איתם את מזונם וביתם, גורם שהשפיע מאוחר יותר על האופי הידידותי של הסמוייד, אך גם קיימים שבטים בסיביר שהיו מוציאים אותם למסעות ארוכים, כשמזונם היחיד היו חבריהם למסע שמתו מחולשה או מחלה.

== מבנה כללי ==
גופו של הסמוייד מוצק, וגבו שרירי, הראש משולש והזנב ארוך ומסתלסל. הוא בעל פרווה מלאה וכפולה. צבעה של הפרווה, הוא ברוב המקרים לבן, אך ייתכנו גם צבעים קרמיים; למרות זאת קובע תקן הגזע כי הוא צריך להיות לבן. גובהו של הזכר מגיע ל-57 ס"מ וגובהה של הנקבה מגיע ל-53 ס"מ. משקלו הממוצע כ-25 ק"ג ותוחלת החיים הממוצעת - כ-14 שנים.

== אופי ==
הסמוייד הוא כלב חברותי מאוד, גם כלפי כלבים אחרים, ומתאים במיוחד עבור ילדים קטנים. הוא חכם, מסור לבעליו, נמרץ עד גיל מתקדם, בעל ביטחון עצמי רב, מסתגל בקלות, אך עם זאת גם עצמאי ומאוד עקשן. בגלל תכונות אופי אלו, הסמוייד לא תמיד יתאים ככלב שמירה (בגלל החברותיות הרבה שלו, גם כלפי זרים) ובגלל עקשנותו זקוק לחינוך ואילוף קפדניים בשנותיו הראשונות. כינויו של הגזע הוא "סם המחייך" או ״סמיילי״ בגלל מיקום העיניים ביחס לפה וצורת המשיכה של הפה לאחור שנראים כמו הבעת חיוך, התואמת לאופיו החברותי. נדיר מאוד למצוא סמוייד תוקפני. לסמוייד יצא שם של כלב לא אינטליגנטי בגלל האילוף הקשה שלו וחוסר היכולת שלו לקלוט תרגילים חדשים וכדומה, אך למעשה הסמוייד הוא כלב חכם במיוחד. הקושי באילוף נובע מעקשנותו ומהביטחון העצמי הרב שלו. דגש חשוב נוסף בגידול הסמוייד כחיית מחמד, הוא הצורך בתשומת לב רבה ופעילות. הסמוייד הוא כלב פעיל ונמרץ מאוד, והוא צריך להוציא אנרגיה לעיתים קרובות.

== טיפול ובעיות בריאותיות ==
מקורו של הסמוייד הוא בארצות צפוניות וקרות, כך שהוא רגיל למזג אוויר קר וטמפרטורה נמוכה. לכן, בימים ובאזורים חמים, יש צורך לדאוג לו לאזור נעים ולהניחו בפנים הבית הממוזג. אסור לספר או לגלח סמויידים, ולרוב צריך לדלל את הפרווה התחתונה בידי מומחה כדי שיוכלו להחליף פרווה וכדי שיהיה להם חם פחות. כמו כן, לפעמים צריך לגלח את אזור פי הטבעת שלהם בגלל הפרשות שנוטות להצטבר באזור כשהפרווה צפופה. טיפול לא נכון בחום הקיץ עלול להוביל לבעיות עור.

בגלל המגוון הגנטי המצומצם של הסמוייד הוא עלול לסבול ממספר מחלות, ביניהן בעיות עיניים ובעיות אגן גנטיות, אליהן יש לשים לב ולעקוב אחר מצבו הבריאותי. כמו כן, החזקת סמוייד בסביבה חמה מדי עשויה, כאמור, לגרום לבעיות עור, בעוד הזנחה כללית וטיפול לקוי עלולים להביא אף לבעיות של סוכרת.

== הגזע בישראל ==
הגזע הגיע לישראל החל משנות ה-70 של המאה ה-20. רוב הגזעים שהגיעו לארץ התבססו על כלבים מבתי גידול מקנדה ומארצות הברית. בשנת 1994 נרשמו בארץ כ-700 כלבי סמוייד. כלב הסמוייד הוא הסמל של החוג הישראלי לכלבי שפיץ ושל אגודת כלבי השפיץ הישראלית.

== קישורים חיצוניים ==

* 

קטגוריה:הקבוצה החמישית של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:כלבי רועים
שיבה אינו

כלבי שיבה אינו בשלג
שיבה אינו לבן
שיבה אִינו (ביפנית: 柴犬) הוא גזע כלבים ממשפחת כלבי שפיץ ואשר מקורו ביפן. זהו כלב קטן וזריז אשר מותאם היטב לציד ולתוואי שטח הררי. ביפן שימש השיבה אינו לציד בעלי חיים קטנים כגון ציפורים וארנבות. כלב זה דומה בחזותו אך קטן יותר מגזע האקיטה. זהו אחד מגזעי הכלבים העתיקים ביותר הקיימים היום.

== מבנה כללי ==
גופו של גזע זה חזק ומוצק. אפם שחור, אוזניהם משולשות קצרות וקטנות, עיניים מלוכסנות, זנב שעיר ומעוגל. פרוותו של ה"שיבה אִינו" צפופה ובעלת שלושה סוגי פרווה. וצבעה: ג'ינג'י, שומשום (שיער לבן וקצוות שחורים), שחור-חום-לבן. לבן בחלק הגוף התחתון.

== היסטוריה של הגזע ==
עצמות כלבים, הדומים לשיבה המודרני, נתגלו ביפן בחפירות ארכאולוגיות מ-1500 לפנה"ס. הכלבים נקברו עם בעליהם, עובדה המעידה כי שימשו כבני לוויה, וציורים עתיקים מהאלף השלישי לפנה"ס מלמדים שגם שימשו את האדם לציד ולשמירה. פרוש השם "אינו" הוא כלב ביפנית. לשם "שיבה" 2 פרושים: קטן או עץ יפני קטן ומכאן הקשר בין שמו ליעודו – השיבה נהג להתרוצץ בינות העצים הקטנים והשיחים בציד אחר ציפורים.



כשיפן פתחה שעריה לעולם בשנת 1858, כלבים רבים חדרו אליה מהמערב, והתערבבו עם כלבי השיבה-אינו המקוריים. לצורך הצלת הגזע, שכמעט נכחד, הוקמה אגודה לשימור וטיפוח הגזע, שקבעה ב-1934 את תקן הגזע הראשון. בשנים הראשונות רק 5 כלבים מהגזע הותרו לגידול. בעקבות מלחמת העולם השנייה כמעט ונכחד הגזע בשנית, ושוב נמצאו חמישה כלבים להצלת הגזע. בשנת 1937 הוכרז הגזע כנכס לאומי ביפן.

==קישורים חיצוניים==

* [http://www.shibaweb.com אתר כלבי שיבה אינו] 

קטגוריה:הקבוצה החמישית של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:הקבוצה השישית של מועדון הכלבים הקנדי
קטגוריה:גזעי כלבים
אלסקן מלמוט

אלסקן מלמוט שייך למשפחת הכלביים, והוא זן של גזע ההאסקי (Husky), שכולל גם את ההאסקי הסיבירי וכלב גרינלנדי. מקורו של האלסקן מלמוט באלסקה, והוא כלב עבודה ששימש במקור לגרירת מזחלות בשלג. מבנה גופו, כמו של כל זני ההאסקי, מותאם לקור ולמזג אוויר קשה.

== היסטוריה של הגזע ==
הגזע התפתח אצל האינואיטים משבט המלמוט שחיו באזור נהר הקוטציביו שבאלסקה, והגזע נקרא על שמם. כלבים אלה ליוו את שבטי האינואיט והאינדיאנים באזור הארקטי, הם חיו איתם, שמרו עליהם מפני זאבים ודובי הקוטב, יצאו עמם לציד ולמרעה, וכל זאת עוד לפני בניית מזחלת הכלבים הראשונה.

השימוש בכלבים לגרירה התפתח עקב הצורך בסחיבת סירות האומיאק לאורך החוף, ולאחר מכן ככלי תחבורה יבשתי קבוע, אשר החליף את השימוש המסורתי באיילי הצפון. החזקת כלבים באזור ארקטי זה היוותה כמעט עניין של מותרות: כמות המזון הייתה מועטה, והחזקת כמות גדולה של כלבים (בדומה לשבטי אינואיט באזורים אחרים) הייתה בלתי אפשרית.

עיקר עבודתם של כלבי שבט המלמוט הייתה סחיבת סירות האומיאק הכבדות מציד הלווייתנים וגרירת אוהלי העור הכבדים במהלך נדודיהם. בשל עובדות היסטוריות אלו התפתחו אצל בני השבט כלבים גדולים יותר וחסונים יותר מקרוביהם בסיביר, בעלי צריכת מזון מועטה ביחס לגודלם ומשקלם, בעלי סיבולת וכושר גופני גבוהים שאפשרו להם לגרור את המזחלות הכבדות, וקשר חם וקרוב יותר עם בני השבט, בשל מספר הכלבים המועט שהחזיק השבט, וחשיבות כל כלב וכלב להמשך קיומו של השבט.
אלסקן מלמוט
הגזע הובא לתודעה בעת הנהירה ההמונית לאלסקה בעקבות הזהב שהתגלה שם בשנת 1896. מחפשי הזהב גילו במהרה את כלבי המלמוט החזקים אשר שימשו אותם לעבודותיהם השונות, מחירם של כלבי המלמוט עלה, וכמות הכלבים שהייתה בנמצא קטנה. בשל כך החל יבוא של גזעים שונים לאזור, כגון סן ברנרד, ניופאונדלנד, מסטיפים למיניהם ועוד, גזעים אלו אשר התאימו פחות לעבודה באקלים זה עורבבו עם כלבי המלמוט המקומיים ובמרוצת הזמן נעלמו תכונות עירוב אלו עקב דומיננטיות טיפוס ה"שפיץ".

בשנת 1935 הוכר הגזע על ידי ההתאחדות.

== מבנה גוף ==
הגזע הוא הגדול ביותר מבין הכלבים שמוצאם מהחוג הארקטי. מבנה גופו מותאם לקור ולמזג אוויר קשה.

הגוף והראש בנויים בצורה רחבה, הזנב הוא בצורה מסולסלת על הגב. האוזניים הן זקופות, העיניים הן בצבע חום כהה, בצורת שקד וממוקמות בצורה אלכסונית.

כפות וכריות הרגליים גדולות וקשות על מנת להקל עליו בזמן הליכה בשלג. גוון הפרווה הוא אפור עם שילוב של שחור ולבן, אולם ישנם כלבים בעלי פרווה אדמדמה.

גובה הזכר הוא כ-63 ס"מ ומשקלו כ-38 ק"ג, וגובה הנקבה כ-58 ס"מ ומשקלה כ-34 ק"ג<ref></ref>.

==אופי ועבודות==
האלסקן מלמוט נוטה לגלות נאמנות, אומץ וביטחון עצמי. זהו כלב משפחה, אך לא כלב שמירה, חברותי ובעל אופי נוח. בעקבות אופיו הפעיל, קיבל שבחים רבים ככלב ספורט.

רמת הקושי של אילוף אלסקן מלמוט היא נמוכה-בינונית, חשוב להתחיל לאלף בגיל מוקדם אחרת הוא יתפתח ככלב עצמאי מדי. האלסקן מלמוט לא נוטה להיות תוקפני ומאיים אך רצוי שבעלים בעלי ניסיון יאלפו אותו כדי שיצא כלב נעים ונוח, היות שמדובר בכלב עבודה רצוי לתפעל את הכלב בכל דרך אפשרית לרבות רכבות כלבים.

== קישורים חיצוניים==

*[http://www.alaskanmalamuteinfo.com/ אתר על אלסקן מלמוט] 
* 
* 

==הערות שוליים==

קטגוריה:הקבוצה החמישית של הפדרציה הבין-לאומית לכלבנות
קטגוריה:הקבוצה השישית של מועצת הכלבנות האוסטרלית הלאומית
קטגוריה:הקבוצה השלישית של מועדון הכלבים הקנדי
קטגוריה:גזעי כלבים
ז'וזה סוקרטש

ז'וזה סוקרטש, 2006
ז'וזה סוקרטש דה קרבליו פינטו דה סוזה (בפורטוגזית: José Sócrates de Carvalho Pinto de Sousa ; נולד ב-6 בספטמבר 1957), הוא ראש ממשלת פורטוגל לשעבר.

== ביוגרפיה ==
דה סוזה נולד ב-6 בספטמבר 1957 בכפר וילאר דה מסאדה, במחוז אליז'ו שבצפון הכפרי בפורטוגל, כיום במרחק של 100 ק"מ צפונית מזרחית לפורטו. במקצועו הוא הנדסאי אזרחי.

הוא חבר המפלגה הסוציאליסטית משנת 1981 ואף שימש כמזכ"ל המפלגה, וחבר הפרלמנט משנת 1987.

בשנת 1995 נכנס לממשלה כשר לאיכות הסביבה, בממשלתו הראשונה של אנטוניו גוטרש. ב-1997 הפך לשר הצעירים והספורט שבמהלכם ארגן את גמר היורו של הכדורגל ב-2004.

בשנת 1999 בממשלתו השנייה של גוטרש, מונה שוב לשר לאיכות הסביבה.

ב-2002 הפך לחבר באופוזיציה.

בשנת 2004 נבחר לראשות המפלגה הסוציאליסטית וב-12 במאי 2005 הפך לראש ממשלת פורטוגל. במרץ 2011 נכשל בהעברת תוכנית כלכלית בפרלמנט והתפטר מתפקידו. בבחירות הכלליות שהוקדמו בעקבות כך ל-5 ביוני עמד בראש מפלגתו שהפסידה למפלגה הסוציאל-דמוקרטית (שלמרות שמה היא מפלגת מרכז-ימין). 

בנובמבר 2014 נעצר בחשד לעבירות שחיתות, העלמת מס והלבנת הון. לאחר 10 חודשים שוחרר למעצר בית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת פורטוגל
קטגוריה:שרי סביבה
קטגוריה:נשיאי המועצה האירופית
קטגוריה:ילידי 1957